Ամերիկահայ բիզնեսմենի անունը պարբերաբար շրջանառվել է ֆինանսական մեքենայությունների ու խարդախությունների համատեքստում: Իր բլոգում 2011 թ.-ին կատարած գրառումներից մեկում նա ասում է, որ իրեն անվանում են գող, խարդախ, սուտասան: Ապա հավելում է, որ 120.000 դոլար ու 9 ամիս է ծախսել դատարանում, որպեսզի փաստաբանների միջոցով 5 բրոքերներից ու 2 կայքերից շուրջ 5 մլն դոլար հատուցում ստանա: Իսկ նրա դեմ բողոքող մարդկանցից մեկի փաստաբանը հայտարարել է, որ Ավադիսյանն իր վստահորդից կորզել է 250.000 դոլար: Ահա եւս մի հայց (կրկին ֆինանսական գործով)՝ ընդդեմ Ավադիսյանի եւ հայազգի Ջիլբերտ Թահմազյանի, որն ավարտվել է հայցվորի օգտին: